ফ্রান্সে বাংলাদেশ রাষ্ট্রদূতের সঙ্গে প্রবাসী ব্যবসায়ীদের বৈঠক
ফান্সে নিযুক্ত বাংলাদেশি রাষ্ট্রদূত খন্দকার তালহার সঙ্গে ওই দেশের প্রবাসী ব্যবসায়ীদের বৈঠক অনুষ্ঠিত হয়েছে।







সেখানে ইউরো বাংলা বিজনেস অ্যাসোসিয়েশনের পক্ষ থেকে প্রবাসীদের বিভিন্ন সমস্যা উপস্থাপন এবং নিরসনের জন্য কয়েকটি দাবি রাষ্ট্রদূতের কাছে তুলে ধরেন প্রবাসী ব্যবসায়ীরা। 




বিমানের ফ্লাইট চালু, প্রবাসে বসে এনআইডি সার্ভিস, বিমানবন্দরে অহেতুক অপ্রাসঙ্গিক জিজ্ঞাসাবাদ, প্রবাসীদের জন্য বিনিয়োগ প্রণোদনা ও বীমা চালু, সরকারি খরচে মরদেহ পরিবহণসহ আনুষঙ্গিক গণদাবির তালিকা পেশ করেন ব্যবসায়ীরা। 
এ সময় উপস্থিত ছিলেন- ইউরো বাংলা বিজনেস অ্যাসোসিয়েশনের প্রেসিডেন্ট মঞ্জুরুল হাসান চৌধুরি সেলিম, ফ্রান্স আওয়ামী লীগের সাধারণ সম্পাদক দিলওয়ার হোসেইন কয়েছ, ইউরো বাংলা বিজনেস অ্যাসোসিয়েশনের হেড কো-অর্ডিনেটর আবু তাহির, ডিরেক্টর মাসুম খান দুলাল, ডিরেক্টর আল আমিন চৌধুরী, ডিরেক্টর হেলাল আহমদ।
এছাড়াও দুতাবাসের কমার্শিয়াল কাউন্সিলর দিলারা বেগম ও হেড অব চ্যান্সারি ওয়ালিদ বিন কাশেম উপস্থিত ছিলেন।
ফ্রান্স প্রবাসীদের দীর্ঘদিনের পাসপোর্ট সমস্যা নিরসনের জন্য ইউরো বাংলা বিজনেস অ্যাসোসিয়েশনের পক্ষ থেকে রাষ্ট্রদূতকে সম্মাননা প্রদান করেন প্রবাসী ব্যবসায়ীরা।

ফান্সে নিযুক্ত বাংলাদেশি রাষ্ট্রদূত খন্দকার তালহার সঙ্গে ওই দেশের প্রবাসী ব্যবসায়ীদের বৈঠক অনুষ্ঠিত হয়েছে।